— Неабходна падкрэсліць важнасць фінансавай стабільнасці. Мы прадпрымаем захады па зніжэнні інфляцыі, і на будучую пяцігодку гэта стратэгічны напрамак: да 2020 года плануецца выйсці на ўзровень не большы за 5 працэнтаў у год. Аб’ём грошай у эканоміцы павінен адпавядаць аб’ёму рынку тавараў і паслуг. Пры гэтым нізкая і прадказальная інфляцыя адпавядае інтарэсам усіх суб’ектаў нацыянальнай эканомікі — і прадпрыемстваў, і насельніцтва, і дзяржавы. А таксама інтарэсам замежных інвестараў, якія будуць актыўней укладваць грошы ў нашу краіну.